stanford-oval/wikipedia huggingface dataset:
פסאודו-טווח
חישובי שגיאת שעון ופסאודו-טווח

בדרך כלל נעשה שימוש במתנד קוורץ במקלטים לווייניים כדי לחשב זמנים. הדיוק של שעוני קוורץ הוא בדרך כלל גרוע יותר מאשר 1PPM (אחד למיליון). לשם המחשה, ללא תיקוני שעון במשך שבוע שלם חישוב הטווח עלול למקם את המקלט מחוץ למסלול הירח (במקום על כדור הארץ).
אפילו אם מתבצע סינכרון של השעון, שנייה לאחר מכן הוא אינו יעיל לחישוב מיקום מפני שהשגיאה המתקבלת יכולה להיות של מאות מטרים בשעון קוורץ סטנדרטי. אולם במקלט GPS משמש השעון לחישוב טווחים ללוויינים שונים בזמן כמעט זהה, לכן השגיאה תהיה בקירוב זהה עבור כל חישוב. טווחים בעלי אותה השגיאה נקראים פסאודו-טווחים.
על ידי חישוב פסאודו-טווח עבור לוויין נוסף, רביעי, עבור חישוב מיקום מדויק, השגיאה בזמן יכולה להיות מחושבת גם היא. לכן, נתונים המכילים פסאודו-טווח של 4 לוויינים וכן מיקומם, ניתן לחשב את המיקום והשגיאה בזמן - ( x,y,z,\Delta t) בקירוב טוב.
הסיבה לשימוש במונח "פסאודו-טווח" במקום פשוט "טווח", נעוצה באותה שגיאה הנובעת מההזחה בשעון הפנימי של המקלט. חישוב מיקום כזה נקרא לפעמים טרילטרציה (אנ'), אך יותר נכון יהיה לקרוא לו פסאודו-טרילטרציה.
על פי חוקים בסטטיסטיקה לחישוב אי הודאות המצטברת (אנ'), לא מחושבים ערכים מדויקים של מיקום המקלט וההזחה של השעון, אלא מתבצעת הערכה בשיטת הריבועים הפחותים המוכרת מגיאודזיה. כדי לתאר את חוסר הדיוק, נקבעו מדדי GDOP: הזחה גאומטרית של הדיוק: ( x,y,z,t)
לאור זאת, חישובי פסאודו-טווח משתמשים בסיגנל של 4 לוויינים כדי לחשב את מיקום המקלט ושגיאת השעון שלו. שעון עם שגיאה של 1PPM יכניס שגיאה של מיליונית-השנייה בכל שנייה. שגיאה זו הנכפלת במהירות האור מולידה שגיאה של 300 מטרים. עבור קונסטלציית לוויינים מסוימת שגיאה זו תוכפל פי שורש-שתיים (קצת פחות כאשר הלוויינים קרובים זה לזה, ויותר כאשר כולם קרובים לאופק הנראה). אם החישוב נעשה על ידי השעון ו-3 לוויינים בלבד, גם מקלט עומד יחשוב שהוא מתקדם במהירות של 300 מטר לשנייה (מעל 1,000 קמ"ש). ללא לוויין נוסף, לא יוכל המקלט לקבוע האם המהירות נובעת מהשגיאה בשעון או מתנועה אמיתית של המקלט.
אם הלוויינים מפוזרים על כיפת השמיים, ערך ה-DOP יהיה נמוך יותר. ככל שערך ה DOP נמוך יותר כך היחס בין השגיאה במיקום לשגיאה בטווח המחושב, יהיה טוב יותר. אי לכך תפקיד ה-DOP משמעותי בחישוב מיקום מקלט על פני כדור הארץ בעזרת פסאודו-טווח. בנוסף, ככל שמספר הלוויינים גדול יותר כך ישתפר ערך ה DOP.
פליקס, נסיך שוורצנברג

פליקס, נסיך שוורצנברג (בגרמנית: Felix zu Schwarzenberg;‏ 2 באוקטובר 1800 - 5 באפריל 1852) היה אציל ופוליטיקאי אוסטרי יליד בוהמיה, שהביא לדיכוי מהפכות 1848 באימפריה האוסטרית. כיהן כראש ממשלת האימפריה האוסטרית וכשר החוץ שלה בשנים 1849–1852. הצליח להחזיר לאוסטריה את מעמדה כמעצמה אחרי החלשתה בימי המהפכה.
ביוגרפיה > ראשית חייו

פליקס נולד ב-2 באוקטובר 1800 בצ'סקי קרומלוב בממלכת בוהמיה, כבנו השני של יוזף, נסיך שוורצנברג (1769–1833) ופאולינה פון ארנברג. בית שוורצנברג היה אחד ממשפחות האצולה הבוהמיות המשפיעות ביותר; אחיו הבכור יוהאן אדולף השני, נסיך שוורצנברג יזם את בניית קו הרכבת מווינה לפלזן, ואילו אחיו הצעיר פליקס פרידריך נהיה ארכיבישוף זלצבורג בשנת 1835 וארכיבישוף פראג בשנת 1849.
פליקס שהיה אחיינו של קרל פיליפ, נסיך שוורצנברג, מפקד הצבאות האוסטריים בשלבים האחרונים של המלחמות הנפוליאוניות, נכנס לשירות הדיפלומטי לאחר שירות צבאי קצר, שם הפך לבן חסותו של קנצלר המדינה, הנסיך קלמנס פון מטרניך. פליקס כיהן כשגריר אוסטריה בסנקט פטרבורג, לונדון, פריז, טורינו, ונאפולי. בשנת 1828 במהלך זמנו כדיפלומט בלונדון, היה לו רומן עם ג'יין דיגבי, אשר אותה נטש לאחר שהכניס אותה להריון, בשל דרישת בעלה אדוארד לואו, רוזן אלנבורו הראשון.
ביוגרפיה > כהונתו כראש ממשלה

עם פרוץ מהפכות 1848, מיהר פליקס אל ממלכת לומברדיה-ונציה, להצטרף לכוחותיו של גנרל-פלדמרשל יוזף רדצקי פון רדץ שהביס את הכוחות האיטלקים בראשות קרלו אלברטו, מלך סרדיניה במילאנו. בשל תפקידיו כיועץ קרוב של רדצקי, כמו גם היותו גיסו של אלפרד הראשון, נסיך וינדיש-גרץ, אשר דיכא את המרד הבוהמי בפראג ואת מרד וינה באוקטובר, מונה שוורצנברג ב-21 בנובמבר 1848 לראש ממשלת האימפריה ולשר החוץ. עם קבלתו את התפקיד הפעיל שוורצנברג לחץ רב על הקיסר פרדיננד שיתפטר, ואכן ב-2 בדצמבר הקיסר נכנע ואחיינו הצעיר פרנץ יוזף הועלה לשלטון במקומו.
שוורצנברג הקים ממשלה חדשה ששילבה פוליטיקאים שמרנים, כמו שר הפנים הרוזן פרנץ פון שטדיון, ופוליטיקאים ליברלים, ובתוכם אלכסנדר באך, קרל לודוויג פון ברוק ואנטון פון שמרלינג, כמו גם שר החינוך הבוהמי הפדרליסט ליאופולד, רוזן טון והוהנשטיין. ברצונו לחמוק מגורלו של מטרניך, היה שוורצנברג נחוש בדעתו לא רק להילחם במהפכה אלא להתגבר עליה. על רקע הדיונים בפרלמנט בפרנקפורט בנוגע לשאלה הגרמנית, הוא דגל ברעיון של איחוד אוסטרי-גרמני, כולל כל אדמות הכתר האוסטריות בתוך הקונפדרציה הגרמנית, כל זה בהנהגת אוסטריה. בסופו של דבר לא היה מוכן להיווצרות גרמניה גדולה על חשבונה של אוסטריה והחזיר את הנציגים האוסטרים מפרנקפורט. עם פרסום חוקת מרץ בשנת 1849.
הוא סיכל את הרעיונות הפדרליסטיים של האספה החוקתית שהתכנסה בזמנו בקרמזיר בצ'כיה, 
יחד עם הקיסר החדש, קרא שוורצנברג לצבא האימפריה הרוסית לסייע בדיכוי המרד ההונגרי, ובכך נתן לאוסטריה יד חופשית לנסות לסכל את דרכה של פרוסיה לשלוט בגרמניה. הנסיך שוורצנברג ביטל את הרפורמות הדמוקרטיות והחזיר את השליטה המלוכנית הריכוזית באוסטריה ואף כפה על פרוסיה את הסכם אולמוץ, ובכך מנע ממנה את האפשרות לאחד את גרמניה תחתיה.
ב-5 באפריל 1852, נפטר שוורצנברג באופן פתאומי מאירוע מוחי בעת ישיבת ממשלה בווינה, ברגעים שהקיסר הפעיל לחצים עליו מתוך כוונה להרחיקו מרסני השלטון. מאוחר יותר שיבח פרנץ יוזף את פעילותו והחשיב אותו כראש הממשלה המוצלח ביותר שכיהן מימי מלוכתו.
פיליפו השני, דוכס סבויה

פיליפו השני, דוכס סבויה (באיטלקית: Filippo II. di Savoia; ‏5 בפברואר 1438 – 7 בנובמבר 1497), היה דוכס סבויה מ-1496 ועד מותו ב-1497.
ביוגרפיה

פיליפו נולד ב-5 בפברואר 1438 בשיאמברי, ללודוביקו, דוכס סבויה ולאן מקפריסין, בתם של יאנוס, מלך קפריסין ושארלוט דה בורבון-לה מארקה. בצעירותו שלט פיליפו במחוז ברסה, אולם הוא נכבש על ידי ממלכת צרפת, ובעקבות כך קיבל פיליפו את התואר "ללא ארץ".
בשנת 1496 מת בן אחיינו קרלו השני, דוכס סבויה ללא יורשים, ופיליפו עלה לשלטון במקומו. בנוסף נטל פיליפו לעצמו את התארים והטענות לכתר ממלכת קפריסין, על אף שהיו בנות במשפחה שהיו אמורות לרשת את התארים האלה לפניו.
ב-7 בנובמבר 1497 מת פיליפו בשיאמברי, ובנו פיליברטו השני, דוכס סבויה עלה לשלטון במקומו.
משפחתו

בשנת 1472 התחתן פיליפו עם מרגריט מבורבון, בתם של שארל הראשון, דוכס בורבון ואגנס מבורגונדי, ממנה נולדו לו 3 ילדים:
לואיזה, נסיכת סבויה (1476–1531), התחתנה עם שארל, רוזן אנגולם
ג'רולמו מסבויה (1478)
פיליברטו השני, דוכס סבויה (1480–1504)
בשנת 1485 התחתן פיליפו עם קלודין דה ברוס, בתם של ז'אן השני דה ברוס וניקול דה שאטיון, ממנה נולדו לו 6 ילדים:
קרלו השלישי, דוכס סבויה (1486–1553)
לואיג'י מסבויה (1488–1502)
פיליפו, דוכס נמור (1490–1533)
אסולונה מסבויה (1494)
ג'ובאני לואיג'י מסבויה (1495)
פיליברטה מסבויה (1498–1524), התחתנה עם ג'וליאנו דה מדיצ'י, דוכס נמור
בנוסף היו לפיליפו 8 ילדים מפילגשיו השונות.
פילפ אדן בק

| --- | --- |

בעת תכנון (על מודל) של פסל מזרקת מים
 לידה:  23 ביוני 1873 פאפה, הונגריה 
 פטירה:  31 בינואר 1945 (בגיל 71) בודפשט, ממלכת הונגריה 
 מקום לימודים:  אוניברסיטת מוהולי-נג'י לאמנות ולעיצוב (1893)  האקדמיה לאמנויות היפות 
 
פילפ אדן (אטווש) בק (בהונגרית: Beck Ö. Fülöp או בשמו המלא: Beck Ötvös Fülöp או Beck Ödön Fülöp, פאפא, 23 ביוני 1873 – בודפשט, 31 בינואר 1945) היה פסל הונגרי-יהודי, אמן מדליות מתכת שנספה בשואה, הוא אחיו הגדול של וילמוש פמש בק אמן המתכת ואביהם של הפסל אנדראש בק והציירת יודית בק.
קורות חיים

בק נולד למשפחה יהודית בת עשרה ילדים בעיר פאפא, בנם של פאל בק וארנסטין גולד. בין השנים 1888–1893 למד בניית מודלים בבית הספר לאומנות שימושית (לימים אוניברסיטת מוהולי-נאג' לאמנות ועיצוב) בבודפשט אצל הפסל אנטל לוראנפי והאדריכל/צייר אלברט שיקדנץ. במהלך מסע הלימוד שלו לוונציה בשנת 1892 הבין את המקור הפנימי של שאיפותיו האמנותיות. הוא החשיב מאותו רגע את תחילת יצירתו האומנותית. הוא יצא ללימודים לווינה למספר חודשים. בשנת 1894 הוענקה לו מלגה ונסע לפריז. שם ב-Ecole des Beaux-Arts (אנ') היה משנת 1895 תלמידו של המאסטר הוברט פונסקרמה (1903-1927) שהיה גם המנחה שלו. שם זכה בק בפרס ד'אטלייר. הוא עיצב את דוגמת ההטבעה של הקרונה בעלת הערך 1 של האימפריה האוסטרית-הונגרית ואז הקדיש את תשומת לבו לעיצוב "מדליית המילניום" (אלף שנה להונגריה בשנת 1896).
מפריז הגיש את הצעתו למכרז למדליית תערוכת המילניום וזכה. בשנת 1897 הציג תערוכה בגלספלאסט במינכן. יצירות סדרת המדליות שלו שהוצגה במוזיאון לאומנויות שימושיות בבודפשט בשנת 1898 הגדירה לראשונה את המדליה כסוגה אומנותית עצמאית. בשנת 1900 זכה במדליית כסף ביריד העולמי בפריז, ואז נסע לטיולי לימודים לאיטליה וגרמניה. בשנת 1906 זכה בפרס הגדול במילאנו. באותה תקופה תשומת ליבו עברה לפיסול. ב־31 בינואר 1907 התחתן עם לאורה בארדוש שהייתה צעירה ממנה ב -12 שנים, בתם של קארוי בארדוש ווילמה ברכפלד.
בסביבות 1907 התחבר בק יותר לסופרים של כתב העת ניוגט, עד כדי כך שתכנן גם את סמל המגזין שהושק בסוף אותה השנה (רשמית בשנת 1908). באופן ספציפי, מטבע ההנצחה של קלמן מיקש נבחר כסמל כתב העת ניוגט (עוצב על ידו מחדש באופן חלקי לאחר מכן). משנת 1910 עבד בסדנא שלו בעיר גד, ובו גילוף את פסליו החזקים והסגורים. בשנת 1914 הציג לראשונה תערוכת יחיד במוזיאון ארנסט בבודפשט. "אפרודיטה", אחת מיצירותיו העיקריות, הושלמה בשנת 1915.
ב־30 ביוני 1917 התנצרו הוא ואשתו ועברו לדת הפרוטסטנטית. התנצרותו לא עזרה לו הרבה. בשנת 1944, לאחר הכיבוש הגרמני של הונגריה הועבר בק לאחד מבנייני הטלאי הצהוב שמשם נמלט. בתקופת שלטון מפלגת צלב החץ נאלץ להתחבא יחד עם אשתו, במרתף ביתו של חבר. ב־31 בינואר 1945 נעלם משם ללא עקבות, כנראה נרצח.
עבודותיו

עבודותיו העיקריות שהוצגו. תחילה בשפת המקור:
Állatreliefek (kakas és nyúl) (1911) - Szentendrei úti iskola
Szent Sebestyén (1914)
Király György-síremlék
A pápai kollégium háborús halottainak emléke (1922) - Felállítva 1931, bronz szobor
Táncoló legény, művészet, kereskedelem (1926) - Corvin áruház. kőszobor
Ülő nő (1927) - Budapest, V. Kerület, Kossuth Lajos tér, kőszobor
Baumgarten Ferenc síremlék (1928)
Bányász (1930) elhelyezve: Budapest, XIII. Pozsonyi út 44-46.
Pápai hősi emlékmű (1931)
Liszt Ferenc-emléktábla (1935)
Ifjúság kútja (1938)
Kölcsey-emléktábla
Vasöntő munkások (1943)
Katona József (Szentendre, befejezetlen)
בתרגום לעברית:
דמויות בעלי חיים (תרנגול וארנב) (1911) - בית ספר דרך סנטאנדרה
סנט סבסטיאן (1914)
קבר ג'ורג' קיראי
הנצחת חללי המלחמה של מכללת פאפא (1922) - הוקם בשנת 1931, פסל ברונזה
נער רוקד, אמנות, מסחר (1926) - חנות כלבו קורווין. פסל אבן
אישה יושבת (1927) - בודפשט, רובע 5., כיכר לאיוש קושוט, פסל אבן
קבר פרנץ פרדיננד באומגרטן (1928)
כורה (1930) הוצב: בודפשט, רובע 13I. דרך פוז'וני 44–46.
אנדרטת הגבורה של פאפא (1931)
לוח הזיכרון של פרנץ ליסט (1935)
מעיין הנוער (1938)
לוח זיכרון של קלצ'אי
עובדי יציקת ברזל (1943)
יוז'ף קטונה (סנטאנדרה, לא גמור)
עבודותיו > מדליות

II. Rákóczi Ferenc (1903, Magyar Nemzeti Galéria)
עבודותיו > פרוטומות מפורסמות

ז'יגמונד מוריץ', מיהאי באביץ' וזולטאן קודאי.
המפורסמים מבין 500 המטבעות שלו הם: שנדור פטפי, פרנץ ליסט, אנדרה אדי, מיהאי באביץ', קלמן מיקש.
נכתב עליו

Heitler László: Beck Ö. Fülöp - Corvina, (Budapest, 1969)
Mikes Ildikó: Beck Ö. Fülöp iparművészeti munkássága IM évkönyve (Budapest, 1967)
Csengeryné Nagy Zsuzsa: Magyar Nemzeti Galéria Érmeállagjegyzék II/a (Budapest, 1963)
Csengeryné Nagy Zsuzsa: Magyar éremművészet a XIX. és XX. században - című kiállítás katalógusának előszava, Magyar Nemzeti Galéria, 1959.
Csap Erzsébet - Kontha Sándor: Magyar Nemzeti Galéria Szoborállagjegyzék I/a (Budapest, 1959)
Zádor Anna: Beck Ö. Fülöp Emlékezései - Művészettörténeti értesítő (Budapest, 1958)
Vayer Lajos: Beck Ö. Fülöp emlékezései - Kortárs, (Budapest, 1958)
Rippl-Rónai és Beck Ö. Fülöp emlékezései (Budapest, 1957)
Kállay Ernő: Beck Ö. Fülöp Emlékkiállítás katalógusának előszava Szépművészeti Múzeum (Budapest, 1947)
Kárpáti Aurél: Beck Ö. Fülöp - Szabad Művészet (Bp., 1947. 9-10. sz.)
Bölönyi György: Egy nagy szobrász Tovább. (Bp., 1947. október 17.)
Pogány Ö. Gábor - Gombosi György: Beck Ö. Fülöp Magyar Könyvbarátok Diáriuma 1939. I-II.
Gombosi György: Beck Ö. Fülöp - Ars Hungarica sorozat, (Budapest, 1938)
Genthon István: Az új magyar szobrászat - Magyar Szemle 1934. XX. 2.
Farkas Zoltán: der Bildhauer Ö. F. Beck - Fórum 1934. 2. sz.
Procopius Béla: Huszar, procopius, medaillen und Plakatenkunst in Ungarn (Bp., 1932)
Lengyel Géza: Beck Ö. Fülöp - Magyar Művészet IV. évfolyam, 1928. 2. szám
Lyka Károly: Beck Ö. Fülöp új szobrai - Művészet 1914. 3. sz.
Elek Artúr: Beck Ö. Fülöp - Nyugat, 1914. 3. szám
Karl Domanig: Der Medallieur Ph. Ö. Beck. Mittelungen det Österr. Ges für Münz u. Medallienkunde. Jan. 1911. Bd. VII. nr1.
Lyka Károly: Az érem és plakettművészet stílusa - Művészet 9. évfolyam, 1910.
Dr. Siklóssy László: A modern magyar éremművészet és művelői - Különlenyomat a Numizmatikai Közlöny IX. kötetéből, 1910.
Elek Artúr: A magyar éremszobrászat öregei és ifjai - Művészet, 7. évfolyam 1908.
Illés Endre: Filippo. In: Mestereim, barátaim, szerelmeim 1. kötet - Magvető Kiadó (Budapest, 1983)
לקריאה נוספת

ספריית JATE בעיר סגד A szegedi JATE könyvtárának honlapja
יצירותיו של פילפ אדן בק. אומנות יפה בהונגריה. Beck Ö. Fülöp művei, Képzőművészet Magyarországon
לקסיקון יהודי הונגרי Magyar zsidó lexikon. Szerk. Ujvári Péter. Budapest: Magyar zsidó lexikon. 1929
artportal
הערות שוליים

↑  Kezébe került a régi magyar ötvösség képviselőjének, Kecskeméti Ötvös Péternek az ötvösségről írt könyve, s hatására illesztette nevébe az ö-betűt. Nevét egy időben Beck ötvös Fülöpnek is írta. „Akkor még hittem ebben a pályában, és az ötvös jelzővel felemelve képzeltem magam” írja visszaemlékezéseiben. (Beck Ö. Fülöp emlékezései. Bp.. 1957, 186. o.)
↑  Petőfi Irodalmi Múzeum Magyar Életrajzi Index
↑  A házasságkötés bejegyezve a Bp. VI. ker. állami házassági akv. 98/1907. folyószáma alatt.
↑  Havas Bálint: Plakett; in: Beszélő, 2001/3.
↑  A budapesti Kálvin téri ref. egyház által 626/1917. sz. alatt kiállított bizonyítvány szerint.
↑  "Emlékkönyv". HDKE - Holokauszt Emlékközpont. אורכב מ-המקור ב-2012-01-02. נבדק ב-2014-03-22.
| --- | --- |
בקרת זהויות :  PLWABN: 9810653802605606  BnF: cb10883153s (data)  GND: 138177643  ISNI: 0000 0001 1245 3304  KulturNav: b3e316fa-f58a-462b-b7e1-f691c56480c6  LCCN: n81041771  NTA: 070259682  RKD: 319311  SUDOC: 094340277  ULAN: 500062081  VIAF: 202948737   WorldCat (עם VIAF): 202948737 
אגרטל
פייטון ליסט (1986)

ערך זה עוסק בשחקנית בת 38. אם התכוונתם לשחקנית בת ה-26 ששיחקה בג'סי של ערוץ דיסני ובקוברה קאי של נטפליקס, ראו .
| --- | --- |

 לידה:  8 באוגוסט 1986 (בת 38) בוסטון, מסצ'וסטס, ארצות הברית 
 מדינה:  ארצות הברית ארצות הברית
 תקופת הפעילות:  מ-2000
 מקום לימודים:  בית הספר לבלט אמריקאי  Calvert School 
 פרופיל ב-IMDb
 
פייטון ליסט (באנגלית: Peyton List; נולדה ב-8 באוגוסט 1986) היא שחקנית ודוגמנית אמריקאית. התפרסמה תחילה כשגילמה את לוסי מונטגומרי (אנ') באופרת הסבון "כשהעולם מסתובב" (2001 - 2005), ולאחר מכן זכתה להכרה בתפקידיה בסדרות "מד מן" (2013-2008), "פלאש פורוורד" (2010-2009), "אנשי המחר" (2014-2013) ו"גות'האם" (2019-2018).
ביוגרפיה

ליסט נולדה בבוסטון, מסצ'וסטס לשרי אנדרסון ודאגלס ליסט אך גדלה בבולטימור, מרילנד עם אחותה בריטני ליסט. היא למדה בחטיבת הביניים קאלברט (אנ'), ולאחר מכן עברה ללמוד בתיכון לבנות רולנד פארק קאונטי (אנ') בבולטימור. היא למדה בלט בבית הספר לבלט אמריקאי (SAB) (אנ') שבניו יורק.
קריירה > דוגמנות

בגיל 9, ליסט החלה את הקריירה שלה כדוגמנית. הופעתה המסחרית המשמעותית הראשונה הייתה כאחת מ"הבנות שגרו מעבר למסדרון" (יחד עם אחותה) בסרט העלמה מכיכר וושינגטון.
קריירה > משחק

ליסט התחילה את קריירת המשחק שלה בטלוויזיה בשעות היום, כאשר לוהקה בשנת 2001 לתפקיד לוסי מונטגומרי באופרת הסבון של CBS, "כשהעולם מסתובב". היא עזבה את אופרת הסבון בשנת 2005.
בשנת 2006, ליסט הייתה דמות קבועה בסדרת הדרמה של NBC, "עלה נופל", בתור טולי ריידה. הסדרה בוטלה לאחר עונה אחת, ולליסט היה תפקיד חוזר בסדרת הדרמה קצרת הימים של ABC, "שחר האתמול". במהלך 2007 לוהקה ליסט לסדרה נוספת של ABC, "תותחים", בה גילמה את קמרון קולינסוורת', ואת אביה גילם דילן מקדרמוט. גם סדרה זאת בוטלה לאחר עונה אחת.
בין השנים 2008–2013 הופיעה ליסט בתפקיד חוזר בסדרת של AMC, "מד מן", וגילמה את המזכירה ממלאת המקום של דון דרייפר שהפכה לימים לאשתו השנייה של רוג'ר סטרלינג.
בין השנים 2009–2010, ליסט כיכבה בסדרה נוספת של ABC, "פלאש פורוורד", בתפקיד ניקול קירבי. בקולנוע, היא הופיעה בסרטים "כנגד כל הסיכויים" (אנ') משנת 2005, "מעבורת לילה" משנת 2008 ו"לפגוש את הרשע" משנת 2012.
בשנת 2013 ליסט לוהקה לתפקיד הראשי של קארה קובורן בסדרה "אנשי המחר" של CW. הסדרה בוטלה לאחר עונה אחת. בשנה שלאחר מכן, היו לה תפקידים חוזרים בסדרה "הפלאש", של CW, ובאופרת הסבון קצרת הימים "זהב שחור", של ABC. בשנת 2016 היא לוהקה לדמות ראשית בדרמת המשטרה המדע הבדיוניית "תדר" של CW.
באוקטובר 2017, היא לוהקה לתפקיד אייבי פפר, הידועה גם באלטר אגו שלה, פויזן אייבי, בסדרת הדרמה של פוקס, "גות'האם", והמשיכה את תפקידן של השחקניות הצעירות שגילמו את אותה דמות לפניה: מגי גהה וקלייר פולי. ליסט דיבבה את פויזן אייבי גם בסרט ההנפשה משנת 2019, "באטמן: האש".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2005 | כנגד כל הסיכויים (אנ') | שרה ואליס |  |
| 2008 | מעבורת לילה | מל |  |
| 2008 | חורף מסוכן | אליסה ריידר |  |
| 2011 | Low Fidelity | ג'ורג'יה |  |
| 2012 | לפגוש את הרשע | תמי סטרייט |  |
| 2014 | לא מתרגש | בחורה שווה |  |
| 2019 | באטמן: האש | פויזן אייבי | דיבוב |
| 2023 | Spinning Gold | ננסי וייס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2000 | סקס והעיר הגדולה | בחורה בלונדינית #1 | פרק: "Hot Child in the City" |
| 2001, 2003, 2017 | חוק וסדר: מדור מיוחד | פטסי / קלואי דאטון / מרג'רי אוונס | 3 פרקים |
| 2001–2005 | כשהעולם מסתובב | לוסי מונטגומרי (אנ') | 311 פרקים |
| 2005, 2010 | סמולוויל | לוסי ליין (אנ') | 2 פרקים |
| 2005 | Just Legal | פרדייז קולווין | פרק: "Pilot" |
| 2005 | ללא עקבות | דינה קינגסטון | פרק: "From the Ashes" |
| 2005 | CSI: מיאמי | אלכסה אנדקוט | פרק: "Felony Flight" |
| 2005 | CSI: ניו יורק | אלכסה אנדקוט | פרק: "Manhattan Manhunt" |
| 2006 | מגרש ביתי | סולאריס | פרק: "All Tomorrow's Parties" |
| 2006 | עלה נופל | טולי ריידה | תפקיד ראשי; 11 פרקים |
| 2006 | שחר האתמול | אווה | 3 פרקים |
| 2007–2008 | Big Shots | קמרון קולינסוורת' | תפקיד ראשי; 11 פרקים |
| 2008 | Moonlight | טירני טיילור | פרק: "Click" |
| 2008 | הלוחשת לרוחות | לורליי / ג'ורג'ינה קנט | פרק: "Save Our Souls" |
| 2008 | CSI | מישל טורני | פרק: "Leave Out All the Rest" |
| 2008–2013 | מד מן | ג'יין סיגל | 16 פרקים |
| 2009 | מונק | טניה אדמס | פרק: "Mr. Monk and the Magician" |
| 2009–2010 | פלאש פורוורד | ניקול קירבי | תפקיד ראשי; 22 פרקים |
| 2010 | הוואי חמש-אפס | אריקה האריס | פרק: "Palekeiko" |
| 2011 | המלאכיות של צ'רלי | זואי סינקלייר | פרק: "Black Hat Angels" |
| 2012 | בית השקרים | בריטני | פרק: "Bareback Town" |
| 2012 | 90210 | לינדזי בקווית' | 4 פרקים |
| 2013–2014 | אנשי המחר | קארה קובורן | תפקיד ראשי; 22 פרקים |
| 2015 | הפלאש | גלשן זהוב / ליסה סנארט (אנ') | 3 פרקים |
| 2015 | זהב שחור (אנ') | אמה לונדרגרן | 6 פרקים |
| 2016–2017 | תדר | ריימי סאליבן | תפקיד ראשי; 13 פרקים |
| 2018–2019 | גות'האם | אייבי פפר / פויזן אייבי | 5 פרקים |
| 2018 | קולוני | איימי לנרד | 9 פרקים |
| 2020 | מסע בין כוכבים: פיקארד | נריסה / לוטננט ריזו | 7 פרקים |
| 2020–2021 | מכושפות: הדור החדש | נדיה | 5 פרקים |
| 2021–2022 | בלייד ראנר: הלוטוס השחור | ג'וזפין גרנט | דיבוב; 5 פרקים |
| 2021–2022 | הטירון | ג'ניפר ברדפורד | 3 פרקים |
| 2023 | Maple Valley Christmas | אריקה הולדן | סרט טלוויזיה של הולמרק |
פילמוגרפיה > קליפים

| שנה | שם השיר | שם הלהקה |
| --- | --- | --- |
| 2011 | If I Had a Gun (אנ') | Noel Gallagher's High Flying Birds (אנ') |
| 2012 | Amazing Eyes | Good Old War (אנ') |
הערות שוליים

1 2 3  Peyton List, TVGuide.com (באנגלית)
1 2  Peyton List Biography, www.buddytv.com
↑  ‘Tomorrow People’ revamp casts Peyton List as female lead - Zap2it, web.archive.org, ‏3 בינואר 2014
↑  Nellie Andreeva, Nellie Andreeva, ‘Frequency’: Peyton List Cast As the Female Lead In CW Reboot, Deadline, ‏23 בפברואר 2016 (באנגלית)
↑  Denise Petski, Denise Petski, ‘Frequency’ Trailer: First Look At The CW’s New Drama Series Based On 2000 Movie, Deadline, ‏19 במאי 2016 (באנגלית)
↑  Dominic Patten, Dominic Patten, ‘Gotham’ Gets A New Poison Ivy In ‘Frequency’s Peyton List, Deadline, ‏30 באוקטובר 2017 (באנגלית)
↑  Batman: Hush Movie - Exclusive First Look Photo and Voice Cast News - IGN (באנגלית), נבדק ב-2021-09-20
↑  Batman: Hush Movie - Exclusive First Look Photo and Voice Cast News - IGN (באנגלית), נבדק ב-2021-02-14
↑  "'Tomorrow People' revamp casts Peyton List as female lead". Zap2it. From Inside the Box (blog). 17 בפברואר 2013. אורכב מ-המקור ב-3 בינואר 2014. נבדק ב-2014-01-03. {{cite news}}:  (עזרה)
↑  Nellie Andreeva, Nellie Andreeva, ‘Frequency’: Peyton List Cast As the Female Lead In CW Reboot, Deadline, ‏2016-02-23 (באנגלית אמריקאית)
↑  Denise Petski, Denise Petski, ‘Frequency’ Trailer: First Look At The CW’s New Drama Series Based On 2000 Movie, Deadline, ‏2016-05-19 (באנגלית אמריקאית)
↑  Christi Carras, Christi Carras, TV News Roundup: Wayne Brady Among Four to Join ‘Colony’ Season 3, Variety, ‏11 באפריל 2018 (באנגלית)
↑  Denise Petski, Denise Petski, ‘Colony’: Peyton List, Wayne Brady, 2 More Set To Recur In Season 3, Deadline, ‏11 באפריל 2018 (באנגלית)
| --- | --- |
בקרת זהויות :  LCCN: no2018107673  VIAF: 41266974   WorldCat (עם VIAF): 41266974
פסאודו-מריוס

פסאודו-מריוס (לפעמים גם "פסבדו-מריוס"; ? - 13 באפריל 44 לפנה"ס) הוא כינויו במחקר שניתן לפוליטיקאי רומאי שפעל בשלהי תקופת הרפובליקה הרומית וטען שהוא נכדו של גאיוס מריוס, מנהיג הסיעה הפופולרית שכיהן כקונסול שבע פעמים.
תולדות חייו

פסאודו-מריוס נזכר במכתבו של מרקוס טוליוס קיקרו מ-19 במאי 45 לפנה"ס, אדם שהציג את עצמו בשם גאיוס מריוס בנו של גאיוס מריוס הבן ונכדו של גאיוס מריוס הגדול ביקש מקיקרו שייצגו במשפט, קיקרו סירב והציע למריוס (ייתכן שבאירונה מכיוון שידע שהוא מתחזה) לבקש עזרה מיוליוס קיסר שהיה אחיינה של יוליה קיסריס אשת מריוס הגדול ועל כן קרוב משפחתו של מריוס הנכד.
לא ידוע אם פסאודו-מריוס היה באמת חלק ממשפחת מריוס כפי שהוא התיימר, גאיוס מריוס הבן נישא לליקיניה בת לוקיוס ליקיניוס קראסוס בשנת 92 לפנה"ס ולא ידוע על כל צאצאים שהיו לזוג עד מותו של מריוס בשנת 82 לפנה"ס. מקורות אחרים מציינים את שמו כאמאטיוס, הרופילוס. מפעולותיו היו יודעים שהוא היה אדם עשיר שיכול היה להרשות לעצמו לקנות את תמיכת ההמון והיה בעל כריזמה וכישרון דמגוגי לסחוף אחריו את ההמון.
לאחר ניצחונו של יוליוס קיסר בקרב מונדה, ששהה בגאליה והיספניה כדי לטפל בעניינים מנהלתיים של הפרובינקיות החל פסאודו-מריוס לקנות לו אוהדים ופופולריות בקרב הפלבס. הוא קנה לעצמו קליינטה בקרב החיילים המשוחררים, הפלבס ומועצות מקומיות של איטליה.
פסאודו-מריוס אף חיפש הכרה רשמית כחלק ממשפחת קיסר, אותה דרש מאוקטביוס, בפמלייתו היו מספר נשים מבית קיסר שהעידו לטובתו אולם מכיוון שאמו של אוקטביוס, אטיה, התנגדה להכללתו כחבר במשפחה אוקטביוס נאלץ לסרב בדיפלומטיות ולהציע שהעניין יובא בפני קיסר שהוא ראש המשפחה. קיסר לא התרשם מטיעוניו והגלה אותו מאיטליה.
לאחר רציחתו של קיסר פסאודו-מריוס הופיע שוב ברומא כמנהיג האספסוף הפלבאי, בחושיו החדים הוא הבין שמי שיצליח לייצב את עצמו כנאמן לזכרו ומורשתו של קיסר, שבמותו היה נערץ על המוני העם יותר מבחייו, יזכה בהנהגת הסיעה הקיסרית. הוא היה מחלוצי הפולחן לקיסר במקום שרפת גופתו הוא הקים מזבח שבו הועלו קורבנות לקיסר כאל וקרא לעשות שפטים ברוצחי קיסר.
פעולותו של פסאודו-מריוס הייתה לצנינים בעיניו של הקונסול מרקוס אנטוניוס, הוא לא היה יכול להרשות לעצמו מתחרה בסיעה הקיסרית ובנוסף לכך הוא התנגד להאלהה של קיסר ורצה להאחות את יחסיו עם הסנאט על ידי חיסולו של פסאודו-מריוס. ב-13 באפריל 44 לפנה"ס אנטוניוס הפעיל את הצבא כנגד פסאודו-מריוס ותומכיו, והוציאו להורג ללא משפט. הוצאתו להורג של פסאודו-מריוס גרמו למהומות קשות ברומא ופגעו בפופולריות של אנטוניוס בעיני פשוטי העם.
לקריאה נוספת

Albert Earl Pappano, The Pseudo-Marius, Classical Philology, Vol. 30, No. 1. (Jan., 1935), pp. 58-65
עיבוד בהתפרקות חשמלית

מכונת EDM
עיבוד בהתפרקות חשמלית (EDM), המכונה גם עיבוד גיצי, או תהליך איכול בעזרת ניצוץ, הוא תהליך ייצור לעיבוד מתכות קשות במיוחד או לעיבוד גאומטריה שלא ניתן לבצע בעיבוד שבבי רגיל.
עיקרון התהליך

בתהליך התקרבות של שתי אלקטרודות, מתפרץ ניצוץ ביניהן. ניצוץ זה יוצר מכתש קטן במקום פגיעתו.
בתהליך זה, הניצוץ פורץ בין האלקטרודה שהיא למעשה "הכלי", לבין ה"חומר המעובד". תכנון נכון גורם לכך שעיקר האיכול יהיה בחומר המעובד והפגיעה בכלי האלקטרודה תהיה מינורית.
החומר מוסר מהמעובד על ידי סדרה של התפרקויות חשמליות חוזרות במהירות בין שתי האלקטרודות. כדי לשלוט ולהגביר את התהליך, טבולות שתי האלקטרודות בתוך אמבט עם נוזל דיאלקטרי המאיץ את תהליך ההתפרקות. אחת האלקטרודות נקראת אלקטרודת הכלי, או פשוט tool או electrode, ואילו השנייה נקראת אלקטרודת החלק המעובד, או work piece. כאשר המתח בין שתי האלקטרודות מוגבר, עוצמת השדה החשמלי בנפח בין האלקטרודות הולכת וגוברת, מה שגורם להתפרקות דיאלקטרית של הנוזל, ומייצר קשת חשמלית. כתוצאה מכך מוסר חומר מהאלקטרודות.
היסטוריה

ההשפעה הארוזית של התפרקות חשמלית נצפתה לראשונה בשנת 1770 על ידי הפיזיקאי האנגלי ג'וזף פריסטלי.